# data[].attributes.body
Bincangkan hubung kait antara konsep dan aliran dalam pementasan drama dengan memberikan contoh yang sesuai.

# data[].attributes.body
Penentuan konsep dan aliran pementasan drama perlu menitikberatkan penggunaan pentas.

Bentuk persembahan harus disesuaikan dengan sasaran dan kehadiran penonton.

Pengarah bertanggungjawab dalam menggerak dan menjayakan sesebuah pementasan drama menurut Mohamad Nazri Ahmad(2000).

Pelakon dan tenaga kru produksi harus juga memahami konsep dan aliran persembahan yang hendak dipentaskan.

Unsur dramatik dan estetika yang terdapat dalam skrip perlu digarap dalam persembahan supaya dapat memberikan kesan kepada penonton.

Di samping menerapkan seni persembahan yang teratur dan terancang dalam semua aspek seperti dalam latihan semasa melakukan persembahan pentas.

# data[].attributes.body
1) NEOKLASIK

2) REALISME

3) ABSURDISME

# data[].attributes.body
Merupakan aturan sebuah naskah yang sangat ditaati (tunduk pada trilogi Aristoteles),dan mengarah kepada cerita Yunani-Romawi.

Pada aliran ini, watak pelaku yang baik dan buruk atau jahat sangat nampak, yang benar akan mendapat ganjaran, dan yang jahat akan mendapat hukuman.

Ciri-Ciri Aliran Drama Klasik adalah berdasarkan motif Yunani atau Romawi.

Cerita klasik mempunyai monolog yang sangat panjang untuk memberikan kesempatan berdeklamasi yang berlebih-lebihan.

# data[].attributes.body
Jadi, drama yang menerapkan aliran klasik ini adalah seperti drama klasik bertajuk Mak Yong.

Mak Yong, mak yong atau makyung merupakan sejenis tarian Melayu tradisional yang berasal dari Patani dan Kelantan.

Drama tari ini menggabungkan unsur-unsur ritual, lakonan dan tarian yang digayakan, muzik vokal dan instrumental, lagu, cerita dan teks percakapan yang formal dan bersahaja.

Nama "mak yong" ini dikaitkan dengan upacara di mana pawang cuba menyembuhkan pesakit yang dirasuk melalui nyanyian, tarian bersawai dan menurun sehingga ia menjadi persembahan harian pada zaman dahulu.

# data[].attributes.body
Drama jenis ini terhasil apabila dramatis di Malaysia menggunakan bahan cerita yang diambil daripada permasalahan-permasalahan yang timbul dalam kehidupan sehari-hari.

Oleh sebab itu, bentuk baru ini menggunakan bahan, dialog, setting dan cara pementasan yang realistik.

Sehubungan itu, aliran yang digunakan untuk menghasilkannya ialah realisme. Drama jenis ini muncul pada tahun 1960-an.

# data[].attributes.body
Bagi melunaskan tuntutan pembangunan negara, bentuk drama realisme telah digunakan untuk menggambarkan keadaan sebenar masyarakat dan peristiwa yang berlaku pada setiap hari di sekeliling anggota masyarakat pada hari ini.

Pada tahun 1963, Awang Had Salleh telah mementaskan drama berbentuk masyarakat sebenar melalui pementasan "Menyapu Si Air Mata" di panggung Dewan Bahasa dan Pustaka.

Drama ini menggarap sehari-hari yang dijalankan oleh seseorang individu. Malahan, drama realisme ini juga menggunakan bajasa sehari-hari yang dituturkan oleh kita semasa bercakap atau bertutur dalam komunikasi harian.

# data[].attributes.body
Kehadiran konsep abdsurdisme bertitik tolak daripada faktor persekitaran yang melanda masyarakat Barat ekoran daripada kemelut Perang Dunia Pertama dan Kedua yang menjebakkan manusia ke dalam lembah kesengsaraan sekaligus merobek kepercayaan manusia terhadap konsep kewujudan Tuhan, yang mana akhirnya konsep ini menjadi pegangan kepada penciptaan dramaturgi drama-drama absurd di barat.

Ciri-ciri ini menjadi satu bentuk yang meneguhkan fahaman absurdisme barat yang memperjuangkan "nasib seseorang manusia itu adalah ditentukan oleh manusia itu sendiri".

Gambaran ini telah dilukiskan oleh Samuel Beckett melalui karya drama absurdnya yang pertama iaitu En attendant Godot (Waiting For Godot).

# data[].attributes.body
Samuel Beckett merupakan tokoh yang bertanggung jawab dalam mempopularkan drama absurd di kaca mata teater dunia selain daripada Eugene Ionesco, Jean Genet dan Arthur Adamov.

Seperti mana bentuk-bentuk drama absurd lain, Beckett memperlihatkan ketidakrasionalan ini melalui pengujudan masa dan tempat yang tergantung seperti mana juga idealisme perletakan masa yang tidak spesifik oleh Adamov yang beliau samakan dengan alam-alam mimpi.

Kebanyakan watak-watak yang dilukiskan dalam drama absurd ditimpa kesengsaraan dan berupaya berdiri sendiri dalam menyelesaikan konflik yang ditanggung tanpa menangisi nasib takdir tersebut kepada tuhan.

Demikian juga topik dan isu persoalan yang ditimbulkan adalah sukar untuk dikenal pasti di dalam drama berbentuk absurd.

Ia seperti satu persoalan yang tergantung yang tidak menemui jawapan.

Kesemua bentuk-bentuk yang membangunkan drama-drama absurd ini didasari oleh kekejaman peperangan yang melanda manusia pada ketika itu dan nasib manusia yang tidak terbela oleh tuhan yang kemudiannya diluahkan melalui pembentukan drama absurd barat.